CELEX: 62009CN0247
Language: sl
Date: 2009-07-07 00:00:00
Title: Zadeva C-247/09: Predlog za sprejetje predhodne odločbe, ki ga je vložilo Finanzgericht Baden-Württemberg (Nemčija) 7. julija 2009 – Alketa Xhymshiti proti Bundesagentur für Arbeit - Familienkasse Lörrach

26.9.2009   
            
            
               SL
            
            
               Uradni list Evropske unije
            
            
               C 233/5
            
         Predlog za sprejetje predhodne odločbe, ki ga je vložilo Finanzgericht Baden-Württemberg (Nemčija) 7. julija 2009 – Alketa Xhymshiti proti Bundesagentur für Arbeit - Familienkasse Lörrach
   (Zadeva C-247/09)
   2009/C 233/08
   Jezik postopka: nemščina
   
      Predložitveno sodišče
   
   Finanzgericht Baden-Württemberg
   
      Stranki v postopku v glavni stvari
   
   
      Tožeča stranka: Alketa Xhymshiti
   
      Tožena stranka: Bundesagentur für Arbeit - Familienkasse Lörrach
   
      Vprašanji za predhodno odločanje
   
   
               1.
            
            
               Ali je treba v primerih, v katerih državljan tretje države zakonito prebiva v eni od držav članic Evropske unije in je zaposlen v Švicarski konfederaciji, zanj in za njegovo ženo, ki je državljanka tretje države, v državi članici stalnega prebivališča uporabiti Uredbo 859/2003/ES (1), kar povzroči, da mora država članica stalnega prebivališča za delavca in njegovo ženo uporabiti uredbi 1408/71/EGS (2) in 574/72/EGS (3)?
            
         
               2.
            
            
               Če je odgovor na prvo vprašanje nikalen: ali je treba v okoliščinah, navedenih v prvem vprašanju, člene 2, 13 in 76 Uredbe 1408/71/EGS in člen 10(1)(a) Uredbe 574/72/EGS razlagati tako, da se materi, ki je državljanka tretje države, v državi članici stalnega prebivališča lahko zavrne dodelitev družinskih dajatev zato, ker je državljanka tretje države, čeprav je zadevni otrok državljan Unije?
            
         
      (1)  Uredba Sveta (ES) št. 859/2003 z dne 14. maja 2003 o razširitvi določb Uredbe (EGS) št. 1408/71 in Uredbe (EGS) št. 574/72 na državljane tretjih držav, za katere navedene določbe ne veljajo le na podlagi njihovega državljanstva (UL L 124, str. 1).
   
      (2)  Uredba Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL L 149. str. 2).
   
      (3)  Uredba Sveta (EGS) št. 574/72 z dne 21. marca 1972 o določitvi postopka za izvajanje Uredbe (EGS) št. 1408/71 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL L 74, str. 1).